पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में बढ़ते मरीजों के बीच फिर से रेमडेसिविर इंजेक्शन की शार्टेज हो गई है। मुंबई से इंदौर होते हुए आने वाले इंजेक्शन दो दिन से उज्जैन को नहीं मिले हैं। पूर्व में आए इंजेक्शन भी खत्म हो चुके हैं। ऐसे में उन मरीजों के लिए मुश्किल खड़ी हो गई है, जिन्हें डॉक्टर ने इंजेक्शन लिखे हैं। कोविड अस्पतालों से भेजी जा रही सूची के तहत 955 से ज्यादा मरीजों को इंजेक्शन लगाए जाना है।
गुरुवार देर रात 200 इंजेक्शन आने की संभावना है, जिन्हें सरकारी अस्पतालों में भर्ती मरीजों को दिए जाएंगे। इसके बावजूद 700 से ज्यादा मरीज इंजेक्शन से वंचित रहेंगे। पहले भी इस तरह की स्थिति बन चुकी है कि मरीजों को इंजेक्शन उपलब्ध नहीं हो पाए थे।
ड्रग इंस्पेक्टर धर्म सिंह कुशवाह का कहना है कि 4 अप्रैल से इंजेक्शन नहीं मिल पाए हैं। अब तक जो उपलब्ध थे, उन्हें मरीजों तक पहुंचा दिए हैं। नया स्टॉक गुरुवार रात 12 बजे तक आने की संभावना है। जिन्हें सरकारी कोविड अस्पतालों को उपलब्ध करवाया जाएगा। अब मरीजों के नाम से ही इंजेक्शन जारी किए जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn